  Майя Бывальцева Удмуртилэн тӧроез Александр Бречалов элькунысь гурт возёсъя но сиён-юонъя министрез Ольга Абрамоваез йӧллы дунъёсын югдурез тупатон амалъёсты арня пумозь дасяны куриз. Со сярысь вераськон мынӥз элькун кивалтэтлэн ар ӵоже ужамезлы йылпумъянъёс лэсьтон дыръя. Ольга Викторовна Абрамова, та арня пумозь югдуръя ивортон лэсьтэ но кылдэм югдурысь потон амалъёсты возьматэ. Со воштӥське, жаляса верано, умой пала уг Ольга Абрамова, Удмуртиысь гурт возёсъя но сиён-юонъя министрАлександр Бречалов пусйиз, кивалтэт югдурысь потыны пайдалыко амалъёс утчанэз азьланьтэ шуыса. Берлогес, журналистъёслэн йӧллы дунъёс пумысен юанзылы валэктон сётыса, Александр Бречалов вераз, оштолэзь пумозь соосты возьыны тыршизы, куд-ог категориосъя дунъёс ог вить манетлы усизы. Озьы ик та ужпумъя йӧл кыскисьёс но, переработчикъёс но ужаны кулэ шуыса пусйиз. Мон малпасько, шараяны ярамон кыӵе ке пумкылъянъёс покчиарняе-удмуртарняе луозы. Милям вань чотанъёсмы, но та туж лэчыт ужпум, кӧня ке возьмано. Кӧс йӧл туж трос вайиське. Южтолэзе ми огъя тыршемен югдурез возьыны быгатӥм. Туж секыт ужпум, но, малпасько, арня пумозь пумкылъянъёс луозы – оло, туж чурытэсь. Вузпӧрын пӧечи вузъёс трос, кӧс йӧл трос. Ми асьмелэнъёсты утьыны малпаськомы, но ужаны кулэ ваньмыз – йӧл кыскисьёс но, переработчикъёс но Александр Бречалов, Удмуртилэн тӧроез Ватсалом, туннэ, 24-тӥ оштолэзе, Ольга Абрамоваез улосвылысь гурт возёсъя но сиён-юонъя министре юнматӥзы. Та дырозь со кивалтӥсьлэсь ужзэ быдэсъясь вал. Тодэ вайытом, йӧллы дунъёс шӧдскымон усемен сэрен Удмуртиысь гурт возёсъя туэ нырысетӥ квартал ӵоже 700 миллион манет пала ыштӥзы. Тегъёс: Ижкар Удмуртия гуртвозёс йӧл гуртвозёсъяминистерство  